2. ลักษณะการประกอบธุรกิจ

ประวัติความเป็นมาและการเปลี่ยนแปลงที่สำคัญ

บริษัท อุตสาหกรรมพรมไทย จำกัด (มหาชน) ได้ก่อตั้งขึ้นเมื่อปี 2510 โดยเข้าจดทะเบียน
ในตลาดหลักทรัพย์ แห่งประเทศไทยในปี 2521 และปี 2537 จดทะเบียนแปรสภาพเป็น บริษัท
มหาชน จำกัด

กุมภาพันธ์ 2542 (จดทะเบียนลดทุนจาก 500 ล้านบาทเป็น 300 ล้านบาท)
จดทะเบียนเพิ่มทุนจำนวน 25.56 ล้านหุ้น ในราคาหุ้นละ 10 บาท และขายให้แก่ธนาคาร ดีบีเอส
ไทยทนุ จำกัด (มหาชน) ในราคาหุ้นละ 6 บาท บริษัทฯ นำเงินค่าหุ้นเพิ่มทุนนี้
ไปชำระหนี้เงินกู้ยืมที่มีต่อ ธนาคาร ดีบีเอส ไทยทนุ จำกัด (มหาชน)

มีนาคม 2542 บริษัทฯ ได้ทำสัญญาปรับโครงสร้างหนี้กับธนาคาร บริษัทฯ มีกำไรจาก
การโอนทรัพย์สินเพื่อปรับโครงสร้างหนี้ที่เกิดขึ้นในระหว่างปี 2542 จำนวน 40.93
ล้านบาทและไม่มีกำไรหรือขาดทุนจากการปรับโครงสร้างหนี้

กันยายน 2546 บริษัทฯ ได้มีการทำสัญญาเปลี่ยนเจ้าหนี้เงินกู้ยืมจากธนาคารเดิมเป็น ธนาคารใหม่
ทำให้ลดภาระค่าใช้จ่ายทางด้านการเงินลง

การประกอบธุรกิจของบริษัท

บริษัทมีวัตถุประสงค์ เพื่อผลิตพรมออกจำหน่ายทั้งในประเทศ และต่างประเทศ โดยใช้เครื่องหมาย
“ ไทปิง ” สำหรับผลิตภัณฑ์ที่จำหน่ายในประเทศ และ “ Royal Thai ”
สำหรับผลิตภัณฑ์ที่ส่งออกไปจำหน่ายต่างประเทศ

บริษัทได้เคยมีการลงทุนในธุรกิจ อสังหาริมทรัพย์
แต่ในปัจจุบันได้ขายการลงทุนในธุรกิจดังกล่าวไปหมดแล้ว
คงประกอบธุรกิจทางด้านพรมแต่เพียงอย่างเดียว
โดยแยกจำแนกเป็นการขายพรมในประเทศและต่างประเทศ ได้ดังนี้

  ------------------------ -------- ------- -------- ------- -------- -------
                           2547             2546             2545     

                           ล้านบาท   %       ล้านบาท   %       ล้านบาท   %

  มูลค่าการจำหน่ายในประเทศ    224.54   42.96   272.17   66.22   282.04   61.71

  มูลค่าการจำหน่ายต่างประเทศ   298.14   57.04   138.83   33.78   175.00   38.29

  รวม                      522.68           411.00           457.04   
  ------------------------ -------- ------- -------- ------- -------- -------

(1) ลักษณะผลิตภัณฑ์

แบ่งประเภทผลิตภัณฑ์ได้ดังนี้

1. พรมทอมือ (Hand Tufted Carpet)

2. พรมทอเครื่องแอ็คมินส์เตอร์ แบบทอสานมีลายในตัว (Axminster Woven Pattern
Carpets)

  3. พรมทอจักรมีลวดลายในตัว

-   พรมทอจักรหน้ากว้าง (ม้วน)

-   พรมทอจักรหน้าแคบ (ตามแปลน)

  4. วัสดุรองพรม

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน ไม่มี

(2) สิทธิอื่น ไม่มี

(3) ข้อจำกัดในการประกอบธุรกิจ -

(2) ตลาดและภาวะการแข่งขัน

ตลาดในประเทศ

ตานนโยบายการกระตุ้นเศรษฐกิจของรัฐบาลชุดปัจจุบันยังคงเปิดโอกาสให้มีการขยายตัว

ทางธุรกิจอย่างต่อเนื่อง ประกอบกับนโยบายตรึงดอกเบี้ยให้ต่ำมาตลอด
ทำให้ธุรกิจภาคอสังหาริมทรัพย์ยังคงขยายมาตั้งแต่ปี 2546 จนถึงปี 2547
โครงการบ้านเดี่ยวและอาคารชุดระดับกลางถึงระดับบนเป็นโครงการที่ได้รับการพัฒนามากที่สุด
แต่ความนิยมในการใช้พรมของผู้บริโภคและมัณฑนากรในลักษณะพรมปูตลอดทั้งห้องได้ลดน้อยลงมาก
โดยเปลี่ยนไปใช้วัสดุประเภทไม้ทดแทนเป็นส่วนใหญ่ ทำให้บริษัทฯ
มิได้มียอดขายโดยตรงจากโครงการเหล่านี้มากนัก
แต่สำหรับพรมผืนแบบวางลอยตัวยังคงเป็นสิ่งที่ลูกค้าให้ความสนใจและเน้นให้มีลักษณะทอพิเศษทั้งลวดลายและสีสัน
ทำให้บริษัทฯ
ได้จัดหาเส้นใยใหม่ๆเข้ามาเสริมเพื่อเป็นทางเลือกให้กับตลาดและเพื่อเป็นการเพิ่มศักยภาพในการจัดจำหน่ายให้ได้มากขึ้น
บริษัทฯ จึงได้ปรับปรุงโชว์รูมที่ เซ็นทรัลเวิลด์พลาซ่า
ในรูปแบบที่ดูทันสมัยและจัดแต่งตัวสินค้าให้ตรงกับการออกแบบในปัจจุบัน

นอกจากนั้นแล้ว บริษัทฯ
ยังคงจัดกิจกรรมอย่างต่อเนื่องกับกลุ่มมัณฑนากรและสถาปนิกเพื่อสร้างความสัมพันธ์และประชาสัมพันธ์สินค้าพรมประเภทต่างๆไปสู่ตลาดอื่นๆของบริษัทฯ
เช่น ตลาดโรงแรม, อาคารสำนักงาน, สถานที่ราชการ

ตลาดโรงภาพยนต์เป็นตลาดที่น่าสนใจและเริ่มมีการขยายตัวไปสู่ต่างจังหวัดมากขึ้นในปี 2547-2548
โดยมีผู้ประกอบการในท้องถิ่นหลายรายเร่งพัฒนาแข่งขันกับผู้ประกอบการจากส่วนกลาง บริษัทฯ
จึงยังคงให้ความสำคัญและร่วมพัฒนาลวดลายใหม่ๆกับทีมมัณฑนากรของลูกค้าอย่างสม่ำเสมอ

 ตลาดต่างประเทศ 

ในปีที่ผ่านมา บริษัท อุตสาหกรรมพรมไทย จำกัด (มหาชน)
มีความมุ่งมั่นในแผนการขยายตลาดต่างประเทศอย่างจริงจัง
โดยเฉพาะตลาดตะวันออกกลางและสหรัฐอเมริกา
(ความต้องการของลูกค้าต่างประเทศสำหรับพรมเพื่อไปโชร์วงานในโครงการใหญ่ๆยังมีอยู่ต่อเนื่อง)
เศรษฐกิจในสองส่วนนี้ได้มีการขยับตัวดีขึ้นกว่าปีที่ผ่านมา
ทำให้เริ่มมีการก่อสร้างและปรับปรุงโครงการใหญ่ๆตลอดทั้งปี
โดยโครงการเหล่านี้ได้ให้ความสนใจและให้โอกาสกับพรมในเอเชียมากขึ้นเพราะมาตรฐานและคุณภาพของพรมจากเอเชียโดยเฉพาะจากประเทศไทยเป็นที่ยอมรับในเรื่องการออกแบบลวดลายและคุณภาพ
ทำให้บริษัทฯ มีโอกาสได้แสดงผลงานที่เคยทำมาและเสนอตัวเข้าผลิตพรมได้ในโครงการใหญ่ๆ

ความสำเร็จที่เห็นได้ชัดเจนในปี 2547 คือ การที่บริษัทฯ
ได้รับเกียรติจากรัฐบาลของประเทศสหรัฐอาหรับเอมิเรตส์ให้ผลิตพรมทั้งหมดรวมไปถึงการติดตั้งสำหรับโครงการ
คอนเฟอเร้นซ์ (เอมิเรตส์) พาเลส โฮเต็ล (Emirates Palace Hotel)
ซึ่งใช้เวลาการผลิตและติดตั้ง ต่อเนื่องมาตลอดทั้งปี
โดยผลงานครั้งนี้ได้เป็นที่กล่าวถึงในเรื่องของคุณภาพและมาตรฐานของบริษัทฯ
ซึ่งก่อให้เกิดประโยชน์ต่อการขยายตลาดที่ต่อเนื่องและสอดคล้องกับนโยบายของบริษัทฯ

บริษัทฯ
ได้เห็นความสำคัญของการตลาดโดยใช้สื่อทางเทคโนโลยีซึ่งมีการพัฒนาอย่างรวดเร็วมาเป็นเครื่องมือในการขยายกิจการ
อย่างไรก็ตามคู่แข่งขันเองทั้งในประเทศไทย, เอเชีย
หรือทั่วโลกก็ได้ใช้วิถีทางเดียวกันในการผลักดันตลาด
ซึ่งก่อให้เกิกการแข่งขันอย่างรุนแรงในเรื่องของราคา
โดยเฉพาะผู้ผลิตจากเมืองจีนก็ยังคงเป็นคู่แข่งสำคัญเนื่องจากความได้เปรียบทางด้านต้นทุนในการผลิต
บริษัทฯ ได้ทำการตอบโต้โดยเน้นการให้ความรู้และคำปรึกษาในเรื่องของพรม
การให้บริการหลังการขายและการทำประชาสัมพันธ์ด้านชื่อเสียงและประสบการณ์ของบริษัทฯ

บริษัทฯ
ได้ทำการวิเคราะห์ศักยภาพของตัวแทนจำหน่ายและช่องทางในการขายอย่างต่อเนื่องและมีการปรับเปลี่ยนนโยบายในการขายโซนหลักๆของตลาดต่างประเทศ
ซึ่งทั้งนี้เพื่อผลักดันให้มีผลกำไรที่ดีขึ้น
และเป็นการเพิ่มส่วนแบ่งของตลากขนาดกลางและเล็กได้มากขึ้น

ลักษณะของลูกค้า

บริษัทฯ แบ่งลักษณะของลูกค้าออกเป็น 2 ลักษณะ คือ

ลูกค้ารายใหญ่ เช่น โรงแรม, หน่วยราชการ, อาคารสำนักงานใหญ่

ลูกค้ารายย่อย เช่น บ้าน, สำนักงานขนาดเล็ก

ความต้องการของตลาดตามฤดูกาล

สำหรับตลาดในช่วงไตรมาสที่ 1 จะมียอดสั่งซื้อพรมน้อยกว่าไตรมาสอื่นๆ
เนื่องจากยอดขายส่วนใหญ่ของบริษัทฯ จะมุ่งเน้นไปที่โครงการใหญ่ๆ เช่น โรงแรม,
อาคารพักอาศัย และเซอร์วิสอพาร์ทเม้นท์ ซึ่งโดยทั่วไปแล้ว
จะมีการปรับปรุงหรือเริ่มเปิดกิจการใหม่ในช่วงปลายปีข้ามมาถึงต้นปี ต้อนรับเทศกาลสำคัญใหญ่ๆ
เช่น เทศกาลปีใหม่, คริสต์มาส และตรุษจีน ทำให้ยอดการซื้อขายชะลอตัวลงในช่วงต้นปี
นอกจากนี้ในตลาดต่างประเทศในช่วงเทศกาลสำคัญต่างๆ ที่มีผลทำให้ผู้คนหยุการทำงานยาวๆ เช่น
เทศกาลรามาดอน, คริสต์มาส, ตรุษจีนและพักร้อนของชาวยุโรปในช่วงเดือนสิงหาคมด้วย
จะมีผลกระทบที่จะทำให้ยอดขายต่ำ เนื่องจากการหยุดการดำเนินการชั่วคราวของลูกค้า

การจำหน่ายและช่องทางการจำหน่าย

ตลาดในประเทศ บริษัทฯ เน้นนโยบายขายตรง โดยมีพนักงานขายประจำของบริษัทฯ แบ่งเป็น 3
กลุ่มใหญ่ในเขตกรุงเทพฯ และปริมณฑล
เนื่องจากลูกค้าส่วนใหญ่จะเป็นโครงการก่อสร้างระดับมูลค่างานสูง (Contract Sale)
ซึ่งต้องมีการทำสัญญาก่อนการผลิต บริษัทฯ จะต้องพิจารณาถึงรายละเอียดของสัญญา,
ลักษณะโครงการของลูกค้า และหลักประกันในการชำระเงิน ช่องทางการจำหน่ายอื่นๆ คือ
ผ่านผู้จัดจำหน่ายและผ่านโชว์รูมของบริษัทฯ

สัดส่วนการขายในประเทศ

ขายตรง 75%

ขายผ่านผู้จัดจำหน่าย 25%

(3) การจัดหาผลิตภัณฑ์

การผลิต

โรงงานตั้งอยู่เลขที่ 97 หมู่ที่ 9 ถนนวิภาวดีรังสิต แขวงสีกัน เขตดอนเมือง กรุงเทพฯ

กำลังการผลิตและปริมาณการผลิต

(หน่วย : พันตารางเมตร)

+----------------------------------+-------+-------+-------+--------+
| รายการ                           | จำ    | 2547  | 2546  | 2545   |
|                                  | นวนกะ |       |       |        |
+----------------------------------+-------+-------+-------+--------+
| กำลังการผลิต                       | 1     | 54    | 50    | 50     |
|                                  |       |       |       |        |
| พรมทอมือ                          |       |       |       |        |
+----------------------------------+-------+-------+-------+--------+
| พรมทอจักรหน้าแคบ                   | 1     | 150   | 150   | 150    |
+----------------------------------+-------+-------+-------+--------+
| พรมแอ๊กซมินสเตอร์                   | 2     | 216   | 200   | 200    |
+----------------------------------+-------+-------+-------+--------+
| พรมทอจักรหน้ากว้าง                  | 1     | 100   | 100   | 100    |
+----------------------------------+-------+-------+-------+--------+
| พรมอัด (ปี 2546 = 8 เดือน)          | 1     | --    | 413   | 620    |
+----------------------------------+-------+-------+-------+--------+
| รวมกำลังการผลิต                    |       | 520   | 913   | 1,120  |
+----------------------------------+-------+-------+-------+--------+
| ปริมาณการผลิตจริง                   | 1     | 54    | 35    | 33     |
|                                  |       |       |       |        |
| พรมทอมือ                          |       |       |       |        |
+----------------------------------+-------+-------+-------+--------+
| พรมทอจักรหน้าแคบ                   | 1     | 60    | 77    | 109    |
+----------------------------------+-------+-------+-------+--------+
| พรมแอ๊กซมินสเตอร์                   | 2     | 185   | 122   | 158    |
+----------------------------------+-------+-------+-------+--------+
| พรมทอจักรหน้ากว้าง                  | 1     | 23    | 63    | 29     |
+----------------------------------+-------+-------+-------+--------+
| พรมอัด                            | 1     | --    | 213   | 252    |
+----------------------------------+-------+-------+-------+--------+
| รวมปริมาณการผลิตจริง                |       | 322   | 510   | 581    |
+----------------------------------+-------+-------+-------+--------+
| ร้อยละของกำลังการผลิต               |       | 61.92 | 55.86 | 51.87  |
+----------------------------------+-------+-------+-------+--------+
| อัตราเพิ่ม(ลด)ของปริมาณการผลิต        |       | (8    | (12   | (1     |
|                                  |       | .42%) | .22%) | 7.70%) |
+----------------------------------+-------+-------+-------+--------+

หมายเหตุ กะละ 8 ชั่วโมง

วัตถุดิบและผู้จำหน่ายวัตถุดิบ

+---------------+------------+------------+-----------+----------------+
| วัตถุดิบ         | ผู้จำหน่าย    |            | สัดส่วน %   | ราคาเปลี่ยนแปลง  |
+---------------+------------+------------+-----------+----------------+
|               | ต่างประเทศ  | ในประเทศ   | (นอก/ใน)  |                |
+---------------+------------+------------+-----------+----------------+
| ไหมพรมขนแกะ   | 3          | 1          | 100/0     | เพิ่มขึ้นเล็กน้อย    |
+---------------+------------+------------+-----------+----------------+
| ไ             | 1          | 2          | 60/40     | ,,             |
| หมพรมสังเคราะห์ |            |            |           |                |
+---------------+------------+------------+-----------+----------------+
| สารเคมีและสีย้อม | -          | 9          | 0/100     | ไม่เปลี่ยนแปลง    |
+---------------+------------+------------+-----------+----------------+
| ผ้าใยสังเคราะห์  | 1          | 1          | 50/50     | ,,             |
+---------------+------------+------------+-----------+----------------+
| ผ้าใบ          | 1          | 2          | 30/70     | ,,             |
+---------------+------------+------------+-----------+----------------+

ประเภทไหมพรมขนสัตว์ และใยสังเคราะห์
ผู้ผลิตทั้งในประเทศและต่างประเทศจะผลิตตามเบอร์เส้นด้ายและคุณภาพที่บริษัทกำหนด
เพื่อใช้สำหรับการทอพรมโดยเฉพาะราคาวัตถุดิบจะขึ้นลงตามภาวะการตลาด

ขั้นตอนและเทคโนโลยีการผลิต

ขั้นตอนการผลิตพรมมีหลายขั้นตอนและมีความซับซ้อนพอสมควรโดยแบ่งออกเป็น

1. แผนกวางแผนและควบคุมการผลิต (Production Planning and Control)

  แผนกนี้มีหน้าที่วางแผนและควบคุมการผลิตให้ได้มาตรฐานและตามกำหนดที่ลูกค้าสั่งโดยจะกำหนดว่าจะใช้วัตถุดิบชนิดใดทอกับเครื่องอะไรหรือทอมือ
  เป็นต้น

2. แผนกย้อมสี (Dyeing)

แผนกนี้จะทำการย้อมสี โดยใช้ไหมสีขาวทำการย้อมสีให้ได้สีตามที่ลูกค้าสั่ง

3. แผนกกรอและควบเกลียว (Winding and Twisting)

แผนกนี้จะทำหน้าที่นำพรมที่ย้อมเสร็จแล้วมากรอและควบเกลียวเข้าหลอดเพื่อส่งต่อไปทอพรม

4.แผนกทอมือและทอจักร (Hand-Tufting , Machine-Tufting , Machine

Weaving)

Hand-Tufting : แผนกทอมือจะทำการผลิตพรม โดยมีเทคนิคพิเศษคือ
ใช้มอเตอร์ปักไหมพรมบนผ้าใบซึ่งถูกขึงอยู่

Machine-Tufting / Weaving : เครื่องจักรมีหลายแบบที่สามารถทอพรมออกมาแตกต่างกันดังนี้
:-

- Pass Tufting เป็นเครื่องทอพรมสีเรียบ หน้าแคบ

- Broad Tufting เป็นเครื่องทอที่มีกำลังการผลิตสูงควบคุมด้วยคอมพิวเตอร์ในการเลือกลาย
(Graphic Geometric Patterns) ทอพรมลวดลาย หน้ากว้าง

คอมพิวเตอร์ในการเลือกลาย (Graphic Geometric Patterns) ทอพรมลวดลาย หน้ากว้าง

- Axminster Weaving เป็นเครื่องทอพรมแบบทอสานมีลายในตัว

5. แผนกลงกาว (Back Coating)

แผนกนี้จะทำการลงกาว (Latex) ที่หลังพรม โดยมีตาข่าย (Cotton Net) ปิดด้านหลังพรมด้วย
แล้วจึงทำการอบแห้งด้วยเครื่องอบที่มีความทันสมัย

6. แผนกตกแต่งและไถเรียบ (Finishing and Shearing)

แผนกนี้จะนำพรมที่ลงกาวแล้วมาทำการตกแต่งให้เรียบร้อยซึ่งพรมบางชนิดก็ต้องไถหน้าพรมให้เรียบ

7. แผนกตรวจสอบขั้นตอนสุดท้าย (Final Inspection)

หน้าที่ของแผนกนี้สำคัญมากต้องตรวจสอบพรมที่ผลิตให้ได้มาตรฐานและถูกต้องตามที่ลูกค้าสั่ง
ซึ่งถึงแม้ว่าแต่ละแผนกจะมีการตรวจสอบอยู่แล้วก็ตาม

  8. แผนกสินค้าสำเร็จรูป (Finished Goods)
  พรมเมื่อตรวจสอบแล้วจะถูกนำมาเก็บรักษาที่คลังสินค้าสำเร็จรูปเพื่อรอการส่งให้ลูกค้าต่อไป

  9.ผลกระทบต่อสิ่งแวดล้อม

บริษัทได้ลงทุนในโครงการระบบกำจัดน้ำเสีย
เพื่อช่วยป้องกันและรักษาสิ่งแวดล้อมและได้ทำอยู่เป็นประจำมิได้ละเลย
จะมีการวิเคราะห์คุณภาพของน้ำตามกฎของกระทรวงอุตสาหกรรม
บริษัทมีผู้ควบคุมดูแลระบบป้องกันสิ่งแวดล้อมเป็นพิษ
ส่วนวัสดุเหลือใช้จากการผลิตเนื่องจากมีปริมาณไม่มากนักจะนำไปทิ้งโดยหน่วยงานราชการ
และวิธีการรีไซเคิลทำได้บางส่วน

งานที่ยังไม่ได้ส่งมอบ

งานที่ยังไม่ได้ส่งมอบซึ่งเป็นโครงการมีมูลค่าตั้งแต่ร้อยละ 10 ขึ้นไปของรายได้รวม ตาม

งบปีบัญชีล่าสุด

-ไม่มี -